РЕПУБЛИКА СРБИЈА

ОПШТИНА ЉИГ

ОПШТИНСКО ВЕЋЕ

III Број: 06-36/21-1-2

04.11.2021.године

ЉИГ

На основу члана 98-101,103. и члана 104. Статута општине Љиг (,,Сл. гласник општине Љиг“ бр. 4/19) и члана 25. Одлуке о јавним расправама („Сл.гласник општине Љиг“ бр. 7/21) Општинско веће општине Љиг, на седници одржаној дана 04.11.2021. године, упућује

ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2022.годину на територији општине Љиг и Нацрту Одлуке о локалним комуналним таксама на територији општине Љиг

Општинско веће општине Љиг позива све грађане, удружења као и стручну јавност да се упознају са радним текстом Нацрта Одлуке о утврђивању просечних цена квадратног метра одговарајућих непокретности за утврђивање пореза на имовину за 2022.годину на територији општине Љиг и Нацрта Одлуке о локалним комуналним таксама на територији општине Љиг (у даљем тексту: Нацрти oдлука) и да дају предлоге, сугестије и коментаре.

Јавна расправа о Нацртима oдлука одржаће се од 04.11.2021.до 19.11.2021. године.

Учесници у јавној расправи су представници органа општине Љиг, грађани, удружења, стручна јавност, као и друге заинтересоване стране.

Примедбе и сугестије достављају се Општинској управи општине Љиг - Одељењу за финансије, на е-mail finansije@ljig.rs, предајом на писарници, канцеларија бр. 5, у приземљу зграде Општине Љиг, или поштом на адресу Општинска управа општине Љиг, Карађорђева бр.7, 14240 Љиг, са напоменом: „За јавну расправу о Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2022.годину на територији општине Љиг и Нацрту Одлуке о локалним комуналним таксама на територији општине Љиг“, најкасније до 19.11.2021.године до 15 часова.

Предлози, сугестије и коментари се подносе у слободној форми.

У оквиру спровођења јавне расправе биће одржан отворени састанак 19.11.2021. године сали број 21/III у згради Општине Љиг, ул. Карађорђева број 7, са почетком у 08:00 часова, на којем ће бити представљени текстови Нацрта oдлука.

По окончању Јавне расправе, Општинско веће општине Љиг ће сачинити извештај о одржаној јавној расправи и у року од 15 дана од њеног окончања исти објавити на интернет презентацији http://www.ljig.rs/.

Саставни део овог јавног позива је Програм јавне расправе са радним текстом Нацрта oдлукa са образложењем.

ОПШТИНСКО ВЕЋЕ ОПШТИНЕ ЉИГ

Председник

Драган Лазаревић с.р.